கேள்வி: ஜாக் நாரிஸ் - செயற்பாடுகள் பற்றி தகவல் சொல்.
பதில்: நனிசைவம் வாழ்வுமுறையைக் கடைபிடிப்பவரான நாரிஸ் ஒரு பதிவுபெற்ற உணவியல் நிபுணர் ஆவார். அவர் 1994 முதல் 1996 வரை அமெரிக்க உடற்பயிற்சி சபையின் சான்று பெற்ற தனிப்பட்ட பயிற்சியாளராக இருந்துள்ளார். நாரிஸ் ''வைட்டமின் பி12: ஆர் யூ கெட்டிங் இட்?'',[https://veganhealth.org/vitamin-b12/ Vitamin B12: Are You Getting It?] ''டிப்ஸ் ஃபார் நியூ வீகன்ஸ்'',[https://veganhealth.org/tips-for-new-vegans/ Tips for New Vegans] மற்றும் ''டெய்லி நீட்ஸ்''[https://veganhealth.org/daily-needs/ Daily Needs] [நனிசைவ வாழ்வுமுறைக்காக] ஆகிய நூல்களை இயற்றியவர் ஆவார். 2003 முதல் 2020 வரை வீகன் அவுட்ரீச் அமைப்பின் "அடாப்ட் எ காலேஜ்" திட்டத்தை நாரிஸ் முன்னோடியாக இருந்து எடுத்து நடத்தினார். இத்திட்டத்தின் வாயிலாக நனிசைவ ஆர்வலர்கள் சைவ மற்றும் நனிசைவ வாழ்க்கை முறையைக் கடைபிடிப்பதற்கான காரணத்தை இதுவரை 4,677 பள்ளிகளில் 21 மில்லியனுக்கும் அதிகமான மாணவர்களுக்கு எடுத்துக்கூறி கையேடுகளை வழங்கியுள்ளனர். கோவிட்-19 பெருந்தொற்று காரணமாக 2020 மார்ச் மாதம் "அடாப்ட் எ காலேஜ்" திட்டம் முடிவடைந்தபோது, அதற்குப் பதிலாக நாரிஸ் இணையம் வாயிலாக தனது அமைப்பின் "10 வாரங்களில் நனிசைவம்" என்ற திட்டத்தை விரிவுபடுத்தினார். இதில் இதுவரை 1.35 மில்லியனுக்கும் அதிகமான மக்கள் பதிவு செய்துள்ளனர். இத்திட்டம் 55 நாடுகளில் வெவ்வேறு வகையிலும் சென்றடைந்துள்ளது.